LIETUVOS RESPUBLIKOS SEIMO

VALSTYBĖS VALDYMO IR SAVIVALDYBIŲ KOMITETAS

PAGRINDINIO KOMITETO PAPILDOMA IŠVADA

DĖL GAUTŲ NAUJŲ PASTABŲ IR PASIŪLYMŲ DĖL LIETUVOS RESPUBLIKOS SPECIALIŲJŲ TYRIMŲ TARNYBOS ĮSTATYMO NR. VIII-1649 11, 18, 30, 33, 51, 52, 55 STRAIPSNIŲ IR PRIEDO PAKEITIMO IR 53, 54 STRAIPSNIŲ PRIPAŽINIMO NETEKUSIAIS GALIOS ĮSTATYMo projekto nr. xivp-2082(4)

2023-05-24 Nr. 113-P-14

Vilnius

1. Komiteto posėdyje dalyvavo:

Komiteto pirmininkas Ričardas Juška, pirmininko pavaduotojas Valentinas Bukauskas, komiteto nariai: Guoda Burokienė, Domas Griškevičius, Kęstutis Masiulis, Bronislovas Matelis, Kęstutis Navickas, Audrius Petrošius, Rasa Petrauskienė, pavaduojanti Kęstutį Navicką, Eugenijus Sabutis, Algis Strelčiūnas, Rita Tamašunienė, Valdemaras Valkiūnas.

Biuro tarnautojai: Rasa Mačiulytė, Skaistė Meškelė, Lina Milonaitė, Rasa Šidlauskaitė, Juras Taminskas.

Seimo nariai: Kasparas Adomaitis, Andrius Kupčinskas Jurgis Razma.

Kviestieji asmenys: Finansų ministerijos atstovai: ministro patarėjas Darius Sadeckas, Biudžeto departamento Švietimo, kultūros ir socialinių sektorių skyriaus vedėja Vida Žagūnienė, Biudžeto departamento Valstybės ir savivaldybių biudžetų sudarymo skyriaus vedėja Daiva Žibutienė, Personalo valdymo skyriaus patarėja Arūnė Šerepkaitė, Personalo valdymo skyriaus vedėjas Livijus Čižikas, Valstybės ir savivaldybių biudžetų sudarymo skyriaus vyriausioji specialistė Gintarė Boguševičienė; Lietuvos savivaldybių asociacijos atstovai: direktorė Roma Žakaitienė ir patarėja savivaldybių administravimo klausimais Linda Kreimerytė; Lietuvos valstybės tarnautojų, biudžetinių ir viešųjų įstaigų darbuotojų profesinė sąjungos pirmininkė Irena Petraitienė; Lygių galimybių kontrolieriaus tarnybos Teisės grupės vadovė Audronė Daukšaitė-Timpė; Ministro Pirmininko patarėjas strateginio planavimo, viešojo administravimo, reformų ir pokyčių valdymo klausimais Darius Žeruolis; Nacionalinės teismų administracijos atstovai: direktorė Natalija Kaminskienė, direktoriaus pavaduotojas Antanas Jatkevičius, Teisėjų tarybos pirmininko pavaduotoja Egidija Tamošiūnienė, Teisės ir administravimo departamento direktorė Vaida Petravičienė ir Administravimo skyriaus vedėja Jovita Ramanauskienė; Savivaldybių kontrolierių asociacijos atstovai: prezidentas Gintaras Radavičius ir Audito kokybės gerinimo ir gerosios praktikos sklaidos komiteto pirmininkė Inga Šimkūnaitė; Seimo kontrolierių įstaigos vadovė Erika Leonaitė; Socialinės apsaugos ir darbo ministerijos atstovai: viceministras Martynas Šiurkus, Darbo teisės grupės vadovė Vita Baliukevičienė, patarėjos Vilija Mėlinienė ir Indrė Vaicekauskaitė, vyresnioji patarėja Agnė Nakčerienė, Lygių galimybių, moterų ir vyrų lygybės grupės vadovė Jolanta Sakalauskienė, Paramos būstui grupės vadovė Soneta Brinienė ir vyresnioji patarėja Asta Misiukienė, Pensijų grupės patarėja Inga Barauskaitė, Piniginės paramos grupės patarėja Kristina Tumienė ir vyresnioji patarėja Rima Kurlianskienė, Socialinio draudimo grupės vadovas Vaidotas Kalinauskas, Socialinių paslaugų grupės vyresnioji patarėja Eglė Kanopaitė-Gruodienė, Strateginių sprendimų paramos grupės vadovė Ugnė Užgalė, Tikslinės pagalbos grupės vadovė Daiva Zabarauskienė; Specialiųjų tyrimų tarnybos atstovai: direktoriaus pavaduotoja Rūta Kaziliūnaitė ir Teisės skyriaus viršininkas Mantas Žemaitis; Teisingumo ministerijos atstovai: Lina Urbaitė, Teisinio atstovavimo grupės vadovas Ričard Dzikovič ir vyresnioji patarėja Lina Urbaitė; Valstybės ir savivaldybių vidaus auditorių asociacijos tarybos narė Dainora Budnikienė; Vidaus reikalų ministerijos atstovai: ministrė Agnė Bilotaitė, viceministrai Arnoldas Abramavičius ir Sigita Ščajevienė, Regioninės politikos grupės vadovė Rasa Tamulevičiūtė, patarėja Eglė Šarkauskaitė ir vyresnysis patarėjas Andrius Valickas, Strateginių sprendimų paramos grupės vyriausiasis patarėjas Sigitas Mitalauskas, Valstybės tarnybos politikos grupės vyriausioji patarėja, atliekanti grupės vadovės funkcijas, Jūra Ivonaitytė, patarėja Giedrė Sušinskaitė, vyresnysis patarėjas Adrianas Mečkovskis, Viešojo administravimo ir vietos savivaldos politikos grupės vadovė Alma Bulkevičienė; Vilniaus apygardos teismo pirmininkė Loreta Braždienė; Vyriausybės atstovų įstaigos atstovai: vadovė Daiva Kerekeš, Vyriausybės atstovas Šiaulių ir Telšių apskrityse Rimvydas Pilibaitis, Vyriausybės atstovas Panevėžio ir Utenos apskrityse Egidijus Lapinskas, Vyriausybės atstovas Vilniaus ir Alytaus apskrityse Julius Arlauskas.

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto sprendimas	Argumentai, pagrindžiantys sprendimą

str.	str. d.	p.

1.	Seimo kanceliarijos Teisės departamentas, 2023-05-15	*	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. 1. Pažymime, kad Teisės departamentas laikosi 2022 m. lapkričio 15 d. išvadoje Nr. XIVP-2082(3) pateiktos pozicijos, kad projekto 3 straipsniu keičiamo Specialiųjų tyrimų tarnybos įstatymo (toliau – keičiamas įstatymas) 30 straipsnio 2 dalies, projekto 6 straipsniu keičiamo įstatymo 52 straipsnio 1 dalies ir projekto 10 straipsniu keičiamo įstatymo priedo nuostatos tiek, kiek pagal jas šiame įstatyme būtų nustatyti tik minimalūs pareigūnų pareiginės algos koeficientai, o maksimalius pareiginės algos koeficientus, kurie negalėtų viršyti direktoriaus pareiginės algos koeficiento, nustatytų Specialiųjų tyrimų tarnybos direktorius, prieštarauja Konstitucijos 33 straipsnio 1 dalies nuostatai, kuria įtvirtinta piliečių teisė lygiomis sąlygomis stoti į valstybės tarnybą, 48 straipsnio 1 dalies nuostatai, kuria užtikrinta kiekvieno žmogaus teisė gauti teisingą apmokėjimą už darbą, 128 straipsnio 1 dalies nuostatai, kad sprendimus dėl valstybės esminių turtinių įsipareigojimų priima Seimas.	Nepritarti	Argumentai: Įstatymo projekto atitiktis Konstitucijai preliminariai įvertinta Teisės ir teisėtvarkos komiteto pirminio projekto svarstymo metu. Nutarta, kad minimos nuostatos Konstitucijai neprieštarauja. Komiteto patobulintame projekte nuostatos iš esmės nebuvo keičiamos. Balsavimo rezultatai: komiteto sprendimui pritarta bendru sutarimu.
2.	Seimo kanceliarijos Teisės departamentas, 2023-05-15	6 (53)	(3)	2. Tikslintina projekto 6 straipsniu keičiamo įstatymo 52 straipsnio 3 dalis, kadangi joje nėra numatyta, kad pareiginė alga apskaičiuojama pareiginės algos koeficientą padauginus iš bazinio dydžio, t.y. po žodžio ,,koeficientą“ įrašytini žodžiai ,,padauginus iš bazinio dydžio“.	Pritarti	Pasiūlymas: Pakeisti projekto 6 straipsniu keičiamo įstatymo 52 straipsnio 3 dalį ir ją išdėstyti taip: „3. Pareiginė alga apskaičiuojama pagal šio straipsnio 1 dalį Specialiųjų tyrimų tarnybos direktoriaus tvirtinamoje Pareigūnų darbo apmokėjimo sistemoje nustatytą pareiginės algos koeficientą padauginus iš bazinio dydžio. Pareigūno pareiginės algos koeficientas negali viršyti Specialiųjų tyrimų tarnybos direktoriaus pareiginės algos koeficiento.“ Balsavimo rezultatai: pritarta bendru sutarimu.

3. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto sprendimas	Argumentai, pagrindžiantys sprendimą

str.	str. d.	p.

Seimo narys A. Petrošius, 2023-05-19	4	Argumentai: Valstybės tarnybos įstatyme ir Žvalgybos įstatyme numačius priedo už stažą mokėjimą valstybės tarnautojams ir žvalgybos pareigūnams, analogiškas reguliavimas turi būti nustatytas ir STT pareigūnams. Priedas už stažą nebūtų mokamas fiksuotą pareiginės algos koeficientą turintiems STT vadovui ir jo pavaduotojams, nes jų stažas yra įvertintas ir įskaičiuotas į koeficientą. Pasiūlymas: Pakeisti projekto 4 straipsnį ir jį išdėstyti taip: „4 straipsnis. 33 straipsnio pakeitimas Pakeisti 33 straipsnį ir jį išdėstyti taip: „33 straipsnis. Tarnybos stažas Šiame įstatyme nurodytą tarnybos stažą, apskaičiuojamą kasmetinių atostogų trukmei, šio įstatymo 51 straipsnio 1 dalies 2 punkte nurodytam priedui ir šio įstatymo 60 straipsnio 3 dalyje numatytos išeitinės išmokos dydžiui nustatyti, sudaro Lietuvos valstybei ištarnauti metai, nurodyti Valstybės tarnybos įstatymo 31 straipsnio 1 ir 2 dalyse.“	Pritarti	Balsavimo rezultatai: pritarta bendru sutarimu.
Seimo narys A. Petrošius, 2023-05-19	5 (51)	(1)	(2)	N	Pasiūlymas: Papildyti keičiamo įstatymo 51 straipsnio 1 dalį nauju 2 punktu: „2) priedas už tarnybos Lietuvos valstybei stažą (išskyrus Specialiųjų tyrimų tarnybos direktoriaus ir jo pavaduotojų);“.	Pritarti	Balsavimo rezultatai: pritarta bendru sutarimu.
Seimo narys A. Petrošius, 2023-05-19	8	Pasiūlymas: Pakeisti projekto 8 straipsnį ir jį išdėstyti taip: „8 straipsnis. 54 straipsnio pripažinimas netekusiu galios pakeitimas Pripažinti netekusiu galios 54 straipsnį. Pakeisti 54 straipsnį ir jį išdėstyti taip: „54 straipsnis. Priedas už tarnybos Lietuvos valstybei stažą 1. Pareigūnams mokamas priedas už tarnybos Lietuvos valstybei stažą, nurodytą Valstybės tarnybos įstatymo 47 straipsnio 1 ir 2 dalyse. 2. Priedą už tarnybos Lietuvos valstybei stažą sudaro 1 procentas pareigūno pareiginės algos už kiekvienus tarnybos Lietuvos valstybei metus, tačiau šio priedo dydis negali viršyti 30 20 procentų pareigūno pareiginės algos.“	Pritarti	Balsavimo rezultatai: pritarta bendru sutarimu.
Seimo narys A. Petrošius, 2023-05-19	11	Argumentai: Siūloma įtvirtinti analogišką nuostatą kaip valstybės tarnautojams ir žvalgams, kad pareigūnams, kurie iki įstatymo įsigaliojimo bus sukaupę daugiau kaip 20 metų stažo, jų priedo už stažą dydis fiksuotųsi tame lygyje, kurį yra pasiekę (pvz., jei yra 25 metai stažo, tai fiksuojamas 25 proc. priedo už stažą dydis). Šis fiksuotas dydis būtų taikomas tol, kol pareigūnas dirba STT, taip pat būtų taikomas ir perėjus į valstybės tarnybą ir kitur, kur yra mokamas priedas už stažą. Pasiūlymas: Pakeisti projekto 11 straipsnį ir jį išdėstyti taip: „11 straipsnis. Įstatymo įsigaliojimas, taikymas ir įgyvendinimas 1. Šis įstatymas, išskyrus 2 straipsnio 2 dalį ir šio straipsnio 3 dalį, įsigalioja 2023 m. liepos 1 d. 2. Šio įstatymo 2 straipsnio 2 dalis įsigalioja 2025 m. sausio 1 d. 3. Specialiųjų tyrimų tarnybos direktorius iki 2023 birželio 30 d. patvirtina Specialiųjų tyrimų tarnybos pareigūnų darbo apmokėjimo sistemą. 4. Įsigaliojus šiam įstatymui, Specialiųjų tyrimų tarnybos pareigūnams nustatyta pareiginė alga, įskaitant gautą priedą už tarnybinį rangą ir priedą už tarnybos Lietuvos valstybei stažą, negali būti sumažinama tol, kol jie eina tas pačias pareigas, išskyrus Lietuvos Respublikos specialiųjų tyrimų tarnybos įstatymo 31 straipsnio 6 dalies 2 ir 3 punktuose nurodytus atvejus. Iki šio įstatymo įsigaliojimo dienos priimtiems pareigūnams nustatytas stažas Lietuvos valstybei neperskaičiuojamas ir laikomas tarnybos stažu, kaip numatyta Lietuvos Respublikos specialiųjų tyrimų tarnybos įstatymo 33 straipsnyje. Įsigaliojus šiam įstatymui, pareigūnams iki šio įstatymo įsigaliojimo nustatyti pareiginės algos koeficientai perskaičiuojami pareigūno iki šio įstatymo įsigaliojimo gautos pareiginės algos ir gauto priedo už tarnybinį rangą sumą padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Gautas koeficientas apvalinamas iki šimtųjų dalių. pareigybei nustatytą pareiginės algos koeficientą padidinant proporcingai pareigūno iki šio įstatymo įsigaliojimo gauto priedo už tarnybinį rangą ir priedo už tarnybos Lietuvos valstybei stažą procentinių dydžių sumai. Šioje dalyje nustatyta tvarka apskaičiuotas pareigūno pareiginės algos koeficientas apvalinamas dviejų skaitmenų po kablelio tikslumu, apvalinant į didesnę pusę. 5. Pareigūnams, kurių tarnybos Lietuvos valstybei stažas įsigaliojus šiam įstatymui yra didesnis negu 20 metų, priedo už tarnybos Lietuvos valstybei stažą dydis procentais yra fiksuojamas ir yra lygus šio įstatymo įsigaliojimo dieną sukauptam priedo už tarnybos Lietuvos valstybei stažą dydžiui procentais. Fiksuotasis priedo už tarnybos Lietuvos valstybei stažą dydis nekinta ir šio dydžio priedas už iki šio įstatymo įsigaliojimo dienos sukauptą tarnybos Lietuvos valstybei stažą yra mokamas tol, kol jie eina pareigūno pareigas. Fiksuotasis priedo už tarnybos Lietuvos valstybei stažą dydis išlieka ir jiems grįžus į pareigūno pareigas. Šios dalies nuostatos taikomos ir asmenims, ėjusiems šioje dalyje nurodytas pareigas ir priimtiems į pareigūno pareigas iki ar po šio įstatymo įsigaliojimo dienos. 6. Specialiųjų tyrimų tarnybos direktoriui ir jo pavaduotojams šio įstatymo nuostatos taikomos nuo naujos kadencijos pradžios, išskyrus atvejus, jeigu iki jų kadencijos pabaigos liko daugiau kaip pusė kadencijos laikotarpio. Jeigu Specialiųjų tyrimų tarybos direktoriaus ir (ar) jo pavaduotojų pagal šio įstatymo nuostatas apskaičiuotas darbo užmokestis būtų mažesnis, palyginti su iki šio įstatymo įsigaliojimo buvusiu nustatytu darbo užmokesčiu, iki kadencijos pabaigos jiems mokamas ne mažesnis, negu iki šio įstatymo įsigaliojimo nustatytas darbo užmokestis.“	Pritarti iš dalies	Argumentai: Komitetas pritarė principinei nuostatai atsisakyti „kadencijos vidurio taisyklės“ visame projektų pakete. Atsižvelgiant į šį sprendimą siūloma patikslinta formuluotė dėl STT direktoriaus ir pavaduotojų darbo užmokesčio įsigaliojus įstatymui (jiems turėtų būti taikoma nauja tvarka nuo įstatymo įsigaliojimo). Pasiūlymas: Pakeisti projekto 11 straipsnį ir jį išdėstyti taip: „11 straipsnis. Įstatymo įsigaliojimas, taikymas ir įgyvendinimas 1. Šis įstatymas, išskyrus 2 straipsnio 2 dalį ir šio straipsnio 3 dalį, įsigalioja 2023 m. liepos 1 d. 2. Šio įstatymo 2 straipsnio 2 dalis įsigalioja 2025 m. sausio 1 d. 3. Specialiųjų tyrimų tarnybos direktorius iki 2023 birželio 30 d. patvirtina Specialiųjų tyrimų tarnybos pareigūnų darbo apmokėjimo sistemą. 4. Įsigaliojus šiam įstatymui, Specialiųjų tyrimų tarnybos pareigūnams nustatyta pareiginė alga, įskaitant gautą priedą už tarnybinį rangą ir priedą už tarnybos Lietuvos valstybei stažą, negali būti sumažinama tol, kol jie eina tas pačias pareigas, išskyrus Lietuvos Respublikos specialiųjų tyrimų tarnybos įstatymo 31 straipsnio 6 dalies 2 ir 3 punktuose nurodytus atvejus. Iki šio įstatymo įsigaliojimo dienos priimtiems pareigūnams nustatytas stažas Lietuvos valstybei neperskaičiuojamas ir laikomas tarnybos stažu, kaip numatyta Lietuvos Respublikos specialiųjų tyrimų tarnybos įstatymo 33 straipsnyje. Įsigaliojus šiam įstatymui, pareigūnams iki šio įstatymo įsigaliojimo nustatyti pareiginės algos koeficientai perskaičiuojami pareigūno iki šio įstatymo įsigaliojimo gautos pareiginės algos ir gauto priedo už tarnybinį rangą sumą padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Gautas koeficientas apvalinamas iki šimtųjų dalių. pareigybei nustatytą pareiginės algos koeficientą padidinant proporcingai pareigūno iki šio įstatymo įsigaliojimo gauto priedo už tarnybinį rangą ir priedo už tarnybos Lietuvos valstybei stažą procentinių dydžių sumai. Šioje dalyje nustatyta tvarka apskaičiuotas pareigūno pareiginės algos koeficientas apvalinamas dviejų skaitmenų po kablelio tikslumu, apvalinant į didesnę pusę. 5. Pareigūnams, kurių tarnybos Lietuvos valstybei stažas įsigaliojus šiam įstatymui yra didesnis negu 20 metų, priedo už tarnybos Lietuvos valstybei stažą dydis procentais yra fiksuojamas ir yra lygus šio įstatymo įsigaliojimo dieną sukauptam priedo už tarnybos Lietuvos valstybei stažą dydžiui procentais. Fiksuotasis priedo už tarnybos Lietuvos valstybei stažą dydis nekinta ir šio dydžio priedas už iki šio įstatymo įsigaliojimo dienos sukauptą tarnybos Lietuvos valstybei stažą yra mokamas tol, kol jie eina pareigūno pareigas. Fiksuotasis priedo už tarnybos Lietuvos valstybei stažą dydis išlieka ir jiems grįžus į pareigūno pareigas. Šios dalies nuostatos taikomos ir asmenims, ėjusiems šioje dalyje nurodytas pareigas ir priimtiems į pareigūno pareigas iki ar po šio įstatymo įsigaliojimo dienos.“ Balsavimo rezultatai: komiteto sprendimui pritarta bendru sutarimu.
Seimo narys A. Petrošius, 2023-05-19	I	Pasiūlymas: Pakeisti projekto pavadinimą ir jį išdėstyti taip: „LIETUVOS RESPUBLIKOS SPECIALIŲJŲ TYRIMŲ TARNYBOS ĮSTATYMO NR. VIII-1649 11, 18, 30, 33, 51, 52, 54, 55 STRAIPSNIŲ IR PRIEDO PAKEITIMO IR 53, 54 STRAIPSNIŲ STRAIPSNIO PRIPAŽINIMO NETEKUSIUAIS GALIOS ĮSTATYMO PROJEKTAS“	Pritarti	Balsavimo rezultatai: pritarta bendru sutarimu.

Komiteto pirmininkas	(Parašas)	Ričardas Juška

VVSK biuro vedėja L. Milonaitė